യുവജന പ്രതിഷേധമിരമ്ബി മാട്ടൂല് പാപ്പിനിശേരി, മാട്ടൂല് മേഖലകളിലെ മണല്കൊള്ളക്കും ലഹരി മാഫിയക്കുമെതിരെ യുവജന പ്രതിഷേധമിരമ്ബി. ഡിവൈഎഫ്ഐ പാപ്പിനിശേരി ബ്ലോക്ക് കമ്മിറ്റി മാട്ടൂലില് സംഘടിപ്പിച്ച അലേര്ട്ട് മാര്ച്ചില് ആയിരങ്ങള് പങ്കാളികളായി. മാര്ച്ച് മാട്ടൂല് സൗത്ത് മര്വ ബേക്കറിക്ക് സമീപം സമാപിച്ചു. മാട്ടൂലില് കടല്ഭിത്തിയുടെ തകര്ച്ചക്കും തീരദേശ നിവാസികളുടെ ജീവനും സ്വത്തിനും കടുത്ത ഭീഷണിയായി മണലെടുപ്പ് മാറി. ദിവസേന നൂറുകണക്കിന് ലോഡ് മണലാണ് കടത്തുന്നത്. മാട്ടൂല് സെന്ട്രലിലും സൗത്തിലും കോല്ക്കാരന് ചാലിലും കടല്ത്തീരത്തേക്ക് ലോറി ഇറക്കിയാണ് മണലെടുപ്പ്. വായനശാല കടപ്പുറത്തും അരിയില് ചാലിലും നീരൊഴുക്കുംചാലിലുമാണ് മണലെടുപ്പ് കൂടുതല്. കടല്ഭിത്തിയുടെ കല്ല് ഇളക്കി മാറ്റിയും പൊലീസ് തടസ്സപ്പെടുത്തിയ ട്രാക്ക് ചരലിട്ട് റോഡ് പണിതാണ് മണല് കടത്തുന്നത്. നിവിലുള്ള തീരസംരക്ഷണ ഭിത്തി തകര്ന്നു. പാപ്പിനിശേരിയില് പാറക്കല് പഴയ കടവ് കേന്ദ്രീകരിച്ചാണ് പുഴ മണലൂറ്റുന്നത്. സന്ധ്യയോടെ ആരംഭിക്കുന്ന മണല് കൊള്ള പുലരുവോളം തുടരും. ദിവസേന നൂറുകണക്കിന് ലോഡ് കടത്തും. മാട്ടൂല് സെന്ട്രല് കടല്ത്തീരത്ത് സിപിഐ എം സംസ്ഥാന കമ്മിറ്റിയംഗം ടി വി രാജേഷ് ഉദ്ഘാടനംചെയ്തു. ഏരിയാ സെക്രട്ടറി ടി ചന്ദ്രന് അധ്യക്ഷനായി. ജില്ലാ കമ്മിറ്റിയംഗം കെ പത്മനാഭന്, ഡിവൈഎഫ്ഐ ബ്ലോക്ക് സെക്രട്ടറി എം സി റമില് എന്നിവര് സംസാരിച്ചു. സിമില് ജോയ് സ്വാഗതം പറഞ്ഞു. മാട്ടൂല് സൗത്തില് സമാപന പൊതുയോഗം ഡിവൈഎഫ്ഐ ജില്ലാ സെക്രട്ടറി എം ഷാജര് ഉദ്ഘാടനംചെയ്തു. സംസ്ഥാന കമ്മിറ്റിയംഗം പി പി ഷാജിര് അധ്യക്ഷനായി. ടി വി രഞ്ജിത്ത് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ആര്എസ്എസ് വധശ്രമം ഡിവൈഎഫ്ഐ ഹൃദയസ്പര്ശം: കൊല്ലം മെഡിക്കല് കോളേജില് ഇന്നുമുതല് ഡിവൈഎഫ്ഐ ജില്ലാ സമ്മേളനത്തിന് സംഘാടകസമിതിയായി ഡിവൈഎഫ്ഐ ആറ്റിങ്ങല് ബ്ലോക്ക് സമ്മേളനം സ്വാഗത സംഘമായി കെ സച്ചിദാനന്ദന് കേരള സാഹിത്യ അക്കാദമി അധ്യക്ഷനാകും പ്രൊഫ സി പി അബൂബക്കര് സെക്രട്ടറി, അശോകന് ചരുവില് വൈസ് പ്രസിഡന്റ് പച്ചക്കറി കച്ചവടത്തിന്റെ മറവില് കഞ്ചാവ് വില്പന യൂത്ത് ലീഗ് പ്രവര്ത്തകന് പിടിയില് പിഎസ്സി: ചോദ്യപേപ്പര് മാധ്യമം മാറ്റാന് അവസരം